Þórólfur Guðnason sóttvarnalæknir segir að skyldudvöl fólks í sóttvarnahúsi sé tilraun til að koma í veg fyrir frekari útbreiðslu kórónuveirunnar hér á landi. Allt annað hafi verið reynt. Ekki komi til greina að breyta þessu fyrirkomulagi
Hugmyndin að því að gera þetta svona hefur verið sú að við erum með bylgju hér og megnið af þeim sýkingum sem við höfum verið að eiga við hafa komið frá fólki sem ekki hefur haldið sóttkví, sérstaklega fólk sem er að koma hingað til lands, við sjáum það. Þannig að þetta var tilraun til þess að reyna að tryggja það að við kæmum í veg fyrir svona útbreiðslu.
Það hafa margir bent á að það hefði hugsanlega mátt standa öðruvísi að málum þegar fólk er með aðsetur hér á landi og getur farið í sóttkví þar.
Það er nú bara þannig að öll þriðja bylgjan og það sem við höfum verið að sjá núna er frá fólki sem er með íslenskt ríkisfang. Og hefur farið í aðsetur þar sem það hefur ekki gengið betur en þetta.
nú hefur fólk sem þarna dvelur verið að lýsa aðstæðum þarna. Er þetta ekki farið að minna meira á einangrun en sóttkví?
Þarna hefur fólk ekki möguleika á að fá sér ferskt loft eða hreyfa sig - þetta hefur varla verið hugmyndi nmeð þessu?
Við erum með ákveðnar leiðbeiningar sem gilda um sóttkví og ef menn telja að það sé ekki farið eftir því, þá þarf að skoða það.
Svoer þetta spurningin um hvað þessi hótel, hvað er framkvæmanlegt.
finnst þér koma til greina að breyta þessu fyrirkomulagi? Ekki finnst mér það. Það má ekki gleyma hver tilgangurinn með þessu er, að reyna ða koma í veg fyrir útbreiðslu innanlands og lendum aftur í mikilli bylgju sem mun geta kostað okkur eitthvað dýrt.